|  |
| --- |
| 19.06.2020-ғы № 16-13-199д/с шығыс хаты |

**Қазақстан Республикасының**

**Премьер-Министрі**

**А.Ұ. Маминге**

*Еліміздің әскери ведомстволарының*

*инфрақұрылымын жетілдіру туралы*

**Құрметті Асқар Ұзақбайұлы!**

Еліміздің Қарулы Күштерінің, басқа да әскерлердің және әскери құрылымдардың инфрақұрылымын одан әрі жетілдіру қажеттілігі біздің депутаттық сауалымыздың себебі болып табылады.

Ағымдағы жылғы наурызда Қазақстан Республикасының Президенті Қасым-Жомарт Кемелұлы Тоқаев Қорғаныс министрімен кездесу барысында оқ-дәрілерді сақтау объектілерінің, полигондардың, әскери қалалардың, және жалпы әскери күштердің инфрақұрылымын жетілдіру бойынша қажетті жұмыстарды жүргізуге аса назар аударғаны белгілі.

Мәселен, соңғы бірнеше жылдар ішінде жеткілікті қаржыландырылмауға байланысты республикамыздың әскери ведомстволарда жанар-жағармай материалдарын тиісті түрде сақтау мәселесі шешілмеуде.

 Егер Шекара қызметінде және Ұлттық ұланда резервуарлармен жабдықталу тиісінше шамамен 52 және 30%-ды құраса, ал Қорғаныс министрлігінде жанар-жағармай материалдарын сақтауға арналған резервуарлардың 85%-ның қызмет ету мерзімі өтіп кеткен, келесі жылы олар тіпті жарамсыз болып қалады.

 Осындай жағдай, «Ұлттық қауіпсіздік туралы» Қазақстан Республикасының Заңына сәйкес еліміздің қорғаныс қабілеттілік деңгейіне тікелей теріс әсерін тигізуі мүмкін.

 Отынның қажетті қоры болмаса, төтенше жағдайлар салдарларын не соғыс жағдайын айтпағанда, әскери техника қойылған әскери міндеттерді жедел түрде орындай алмайды.

 Ұқсас обьектілер сонымен қатар жақын маңдағы елді мекендердегі және әскери бөлімдердегі адамдардың өмірі мен денсаулықтарына да іс жүзінде қауіп төндіреді, сондай-ақ экологияға да залал келтіруі мүмкін.

 Өкінішке орай, Қарағанды облысының әскери бөлімдерінің бірінде жарамсыз резервуарларды пайдалану жарты миллиард теңгеге дизель отынының ағып кетуіне әкеп соқтырды, ал Түркістан облысындағы өткен жылғы оқиға адам өліміне соқтырып, орасан зор материалдық залал келтірді.

Жуырда Норильскде (Ресей) дәл сол жанар-жағармай материалдарын сақтауға арналған резервуарлардың бұзылуына байланысты дизельдің шамамен 21 мың тоннасы төгіліп қалғанын еске сала кеткен жөн. Авария нәтижесінде мұнай өнімдері жерді уландырып, жергілікті тұрғындарды сумен қамтып тұрған оның мағындағы су айдындарына төгілген. Оқиғаның ауқымдылығы өңірде федералдық деңгейде төтенше жағдай хабарлауды қажет еткен, ал мұнай қалдығын жою үшін тәулік бойы жабдықтармен және арнайы техникамен жабдықталған апаттық-құтқару қызметінің елеулі күшін тартуға мәжбүр болған.

 Баяндалғандарды ескере отырып, құрметті Асқар Ұзақпайұлы, мемлекеттік қорғаныстық тапсырыс шеңберінде еліміздің әскери ведомстволарында жанар-жағармай материалдарына арналған резервуарлармен қамтылу мүмкіндігін қарауды сұраймыз.

 «Қазақстан Республикасының Парламенті және оның депутаттарының мәртебесі туралы» Қазақстан РеспубликасыныңКонституциялық Заңының 27-бабына сәйкес заңмен белгіленген мерзімде депутаттық сауалды қарау нәтижелері туралы жазбаша жауап беруіңізді сұраймыз.

**Құрметпен,**

**М. Құл-Мұхаммед**

**Т. Мұқашев**

**Қ. Қожамжаров**

**Т. Мұсабаев**

**Д. Нұржігітова**

**Н. Нұрсипатов**

**Келісу шешімдері**19.06.2020 10:23:31: Нурсипатов Н. Н.(Халықаралық қатынастар, қорғаныс және қауіпсіздік комитеті) - - ескертпелерсіз келісілген
19.06.2020 10:24:07: Құл-Мұхаммед М. А.(Халықаралық қатынастар, қорғаныс және қауіпсіздік комитеті) - - ескертпелерсіз келісілген
19.06.2020 10:26:09: Мұкашев Т. Т.(Халықаралық қатынастар, қорғаныс және қауіпсіздік комитеті) - - ескертпелерсіз келісілген
19.06.2020 09:57:20: Мусабаев Т. А.(Халықаралық қатынастар, қорғаныс және қауіпсіздік комитеті) - - ескертпелерсіз келісілген
19.06.2020 10:29:52: Нуржигитова Д. О.(Халықаралық қатынастар, қорғаныс және қауіпсіздік комитеті) - - ескертпелерсіз келісілген
19.06.2020 10:30:59: Кожамжаров К. П.(Халықаралық қатынастар, қорғаныс және қауіпсіздік комитеті) - - ескертпелерсіз келісілген
19.06.2020 10:42:01: Агиса Б. А.(Жалпы бөлімі) - - ескертпелерсіз келісілген
19.06.2020 10:43:13: Уакпаев М. С.(Сенат Аппаратының Басшылығы) - - ескертпелерсіз келісілген
19.06.2020 10:45:24: Данабеков О. К.(Сенат Аппаратының Басшылығы) - - ескертпелерсіз келісілген
**Қол қою шешімі**19.06.2020 10:56:58 Споткай М. А.. Қол қойылды